b'\n_START_ARTICLE_\nLorsch\n_START_SECTION_\nGeografija\n_START_PARAGRAPH_\nLorsch, ki je opisan kot "Vhod na Bergstra\xc3\x9fe", se dejansko nahaja pribli\xc5\xbeno 5 km zahodno od Bergstra\xc3\x9fe (gorske ceste) v Porenju, zahodno od Odenwalda, med Darmstadtom na severu in Mannheimom na jugu. Mesto le\xc5\xbei nedale\xc4\x8d od ni\xc5\xbein Weschnitz. Na jugovzhodu mesta le\xc5\xbei za\xc5\xa1\xc4\x8diteno obmo\xc4\x8dje Weschnitzinsel.\n_START_SECTION_\nOd za\xc4\x8detkov do 18. stoletja\n_START_PARAGRAPH_\nObmo\xc4\x8dje v dolini Rena je bilo naseljeno \xc5\xbee v neolitiku, kar je razvidno iz arheolo\xc5\xa1kih najdb. Prvi znani po imenu so bili Kelti okoli leta 40. Rimljani so z voja\xc5\xa1ko okupacijo zasedli obmo\xc4\x8dje Porenja. Okoli leta 260 so Alemani premagali rimski limes in Rimljane potisnili nazaj \xc4\x8dez Ren in se naselili na zasedenem obmo\xc4\x8dju. Med izkopavanji v samostanu Lorsch so na\xc5\xa1li rimske in druge arhitekturne ostaline, ki nimajo to\xc4\x8dnega datuma. V letu 500 so Alemane izpodrinil Franki, kot je razvidno iz serije frankovskih grobov pri Biblisu, Wattenheimu in Kleine Rohrheimu.\n_START_SECTION_\n\xc4\x8cas delovanja samostana\n_START_PARAGRAPH_\nSamostan Lorsch je bil ustanovljen leta 764, ustanovil ga je frankovski grof Cancor in njegova mati Williswinda. Samostan je bil eden izmed najve\xc4\x8djih centrov karolin\xc5\xa1ke umetnosti. Ve\xc4\x8d karolin\xc5\xa1kih kraljev je bilo v njem pokopanih. Samostan je bil naseljen z benediktinci iz samostana Gorze blizu Metza. V listini iz leta 885, je samostan omenjen kot Lauressam, iz katerega se je v teku \xc4\x8dasa razvilo sedanje ime mesta. V zgodnjem in visokem srednjem veku je bil samostan mo\xc4\x8dan cesarski samostan, s kmetijskimi gospodarstvi v bli\xc5\xbenjem Odenwaldu, na Bergstra\xc3\x9fe in v Rhenish Hesse, pa tudi v Alzaciji in Loreni._NEWLINE_V dr\xc5\xbeavljanski vojni, ki je bila posledica Investiturnega boja v 11. stoletju, je samostan utrpel velike izgube v gospodarstvih plemstva._NEWLINE_V poznem 12. stoletju, poro\xc4\x8dajo stare listine, je bil poskus, da bi reorganizirali upravo (Lorsch codex). Kljub temu, je bil leta 1232 Lorsch oddan nad\xc5\xa1kofiji v Mainzu in novo naseljen s Premonstratenci.'